Primera fila

"Primera fila" ή "1/F" τιτλοφορείται ο πρώτος δίσκος ζωντανής ηχογράφησης της Μεξικάνας τραγουδίστριας Ταλία. Ηχογραφήθηκε στις 30 Ιουλίου του 2009 στο BankUnited Center στο Πανεπιστήμιο του Μαϊάμι, με τη συνοδεία διακεκριμένων μουσικών της λάτιν μουσικής και μπροστά σε ένα επιλεγμένο κοινό. Ο παραγωγός του άλμπουμ είναι ο Aureo Baqueiro. Είναι το πρώτο άλμπουμ της Ταλία που κυκλοφόρησε από την Sony Music, έπειτα από τη λήξη του συμβολαίου της με την EMI Music. Κυκλοφόρησε στις ΗΠΑ στις 2 Δεκεμβρίου, 2009, ενώ στην Ευρώπη τον Μάρτιο του 2010. Συνολικά, οι πωλήσεις του δίσκου μέχρι σήμερα έχουν ξεπεράσει τα 2 εκατομμύρια αντίτυπα. Κατόρθωσε χρυσές, πλατινένιες και πολυπλατινένιες επικυρώσεις σε ΗΠΑ, Μεξικό και Λατινική Αμερική. Στην Ελλάδα έκανε ντεμπούτο στην έκτη θέση σε πωλήσεις σύμφωνα με τον κατάλογο δίσκων της IFPI.

Θεωρείται ο πιο εμπορικός δίσκος ζωντανής ηχογράφησης από ισπανόφωνο καλλιτέχνη της τελευταίας δεκαετίας στη Λατινική Αμερική, ένας από τους εμπορικούς δίσκους της τελευταίας δεκαετίας στο Μεξικό, καθώς και ο δίσκος με τη μεγαλύτερη διάρκεια στο Amprofon Chart του Μεξικού όλων των εποχών, εφόσον παρέμεινε στο εβδομαδιαίο chart για πάνω από 165 εβδομάδες, πλησιάζοντας τη διπλά διαμαντένια επικύρωση που αντιστοιχεί σε 600.000 αντίτυπα. Πολλοί κριτικοί το θεώρησαν ως τη καλύτερη δισκογραφική δουλειά της τραγουδίστριας σε επίπεδο ερμηνείας και επιλογής κομματιών, ενώ έλαβε 4,5 στα 5 αστέρια από τους κριτικούς του AllMusic και εξαιρετικές κριτικές από το Billboard.

To 2010 μπήκε στο βιβλίο των Ρεκόρ Γκίνες ως ο πρώτος δίσκος ζωντανής ηχογράφησης (acoustic) που έλαβε διαμαντένια επικύρωση πωλήσεων στην ιστορία της μουσικής.

## Πληροφορίες για το album
Το Primera Fila είναι μία δισκογραφική δουλειά που για πολλά χρόνια ήθελε να επιχειρήσει η Thalia, αλλά σύμφωνα με την ίδια, δεν είχε καταφέρει να συνεργαστεί με τους σωστούς μουσικούς για να δώσουν ζωή σε αυτή την επιθυμία. Το CD και το DVD περιλαμβάνουν την κλειστή συναυλία που πραγματοποίησε η Thalia στο Μαϊάμι, μπροστά σε επιλεγμένο κοινό. Στο DVD περιλαμβάνεται ένα ντοκυμαντέρ 45 λεπτών, μεταξύ άλλων. Αίσθηση προκάλεσε η αισθητική ποιότητα του άλμπουμ και η συνεργασία της Thalia με μουσικούς του μεγέθους του Joan Sebastian. Σύμφωνα με την ίδια, το Primera Fila δεν είναι μια απόδειξη ότι έχει ικανότητες, αλλά μια ανάγκη της να επικοινωνήσει με τον κόσμο σε βάθος και να παρουσιάσει ρεαλιστικά τον εαυτό της. Το Primera Fila, σε αντίθεση με τα προηγούμενα ποπ άλμπουμ της, κινείται σε πιο εναλλακτικούς ήχους, και η Thalia παρουσιάζεται με περισσότερο επαγγελματισμό. Οι δυναμικές ερμηνείες και τα έντονα συναισθήματα έδωσαν μεγάλη δυναμική στην δισκογραφική δουλειά, που περιλαμβάνει καινούρια τραγούδια, διασκευές και ένα medley με τις μεγαλύτερες επιτυχίες της.

## Κινηματογραφική προβολή
Η συναυλία του Primera Fila στο BankUnited Centre όπως και το ντοκιμαντέρ που περιλαμβάνεται στο dvd προβλήθηκαν στις κινηματογραφικές άιθουσες στο Μεξικό από τις 3 Μαρτίου. Επιλεκτικά, η Thalia απάντησε μέσω δορυφορικής σύνδεσης σε ερωτήσεις των θεατών. Ήταν η πρώτη φορά στο Μεξικό που μουσικό άλμπουμ προωθήθηκε με αυτό τον τρόπο.

## Κριτικές

Το άλμπουμ έλαβε κυρίως θετικές κριτικές. Ο *Jason Birchmeier* από την Allmusic βαθμολόγησε το άλμπουμ με  4.5 στα 5 αστεράκια, μια βαθμολογία ιδιαίτερα σπάνια για τόσο αυστηρό κριτικό. Χαρακτήρισε το άλμπουμ ως το "πιο θετικά απρόβλεπτο της καριέρας της". Ο *James Christopher Monger* από την ίδια σελίδα εκθείασε την ομάδα παραγωγής δηλώνοντας πως "το άλμπουμ είχε εξαιρετική και πολύ προσεγμένη παραγωγή, κάτι που θεωρείται κατόρθωμα για ισπανόφωνη κυκλοφορία. Σε επίπεδο παραγωγής, αγγίζει την τελειότητα και συγκρίνεται μόνο με δουλειές διεθνών πριοδιαγραφών". Στο Amazon.com, το άλμπουμ περιγράφτηκε ως "μία ήδη κλασική δισκογραφική δουλειά που εκπέμπει όλη τη μαγεία της ερμηνεύτριας και δικαιώνει με το παραπάνω τη διάρκειά της στο latin pop στερέωμα". Ο *Sigal Ratner* από τη *The San Diego Tribune* συγχάρηκε τη Thalía για τις ερμηνείες της και εξέφρασε την άποψη ότι το *Primera fila* «προσφέρει την πιο ώριμη παρακαταθήκη της τραγουδίστριας στη μουσική». Η *Sandra Mendoza Ortíz* από τη Univision σχολίασε ότι "το άλμπουμ είναι ζωντανή απόδειξη ότι η Thalia είναι ό,τι πιο σπουδαίο έβγαλε η νεανική pop των 90ς στη Λατινική Αμερική και που μας κάνει κάθε φορά πιο περήφανους με την καλλιτεχνική της ωρίμανση". Η *Angelica Gisel Mora* από την AOL θεώρησε το άλμπουμ ως "μία πρωτότυπη και ξεχωριστή δουλειά από ότι μας είχε συνηθίσει η τραγουδίστρια, αυτή τη φορά φανερά απομακρυσμένη από τον pop ήχο της".

Ο *Michael Quaid* από το *Enelshow.com* αξιολόγησε το άλμπουμ με 4 στα 5 αστέρια, σχολιάζοντας ότι "η Thalía πάντα είχε στην κατοχή της μία από τις πιο σπουδαίες φωνές στη λάτιν μουσική και το άλμπουμ δεν είναι έκπληξη για όσους έχουν παρακολουθήσει στενά τη πορεία της. Απλά τα κομμάτια που αναδείκνυαν οι δισκογραφικές (singles) δεν στόχευαν στην ανάδειξη του φωνητικού της μεγαλείου, αλλά περισσότερο στην εμπορική ανταπόκριση. Απ'οτι φαίνεται όμως, αυτή η καινούργια πρόταση λειτουργεί για αυτή και σε εμπορικό επίπεδο γι'αυτό και την αξιοποιεί με κάθε τρόπο. Μάλιστα ίσως αποτελέσει και ένα καινούργιο κύκλο αλλαγών στο πως θα διαχειρίζεται την καλλιτεχνική της εικόνα από εδώ και πέρα". Ο *Edwin P. Iturbide* από το περιοδικό *Emet* δήλωσε : «[...] όταν ακούς τη λυρική φωνή της δεν μπορείς παρά να χαμογελάσεις. Η Thalia δεν έχει τεράσια φωνή ούτε μπορεί αν προσεγγίσει στο ελάχιστο τις πολύ μεγάλες φωνές που έχουν υπάρξει. Έχει όμως ιδιαίτερη φωνή, συναισθηματική και εύθραυστη. Με τη φωνή της σε αγκαλιάζει, γιατί με αυτό τον τρόπο προβάλει το μεγαλείο της ψυχής και των συναισθημάτων της. Καθαρά και δυνατή φωνή η οποία μπορεί να σταθεί αξιοπρεπώς σε μία ακουστική συναυλία ακόμα και χωρίς τη συνοδεία μουσικής, γιατί είναι λυρική και μελοδική». Ο *Daniel Kemich Reyes Hernández* από το ίδιο περιοδικό σχολίασε ότι η  «Thalia έγινε γνωστή περισσότερο ως πρόσωπο-βετεράνος των media και απανταχού παρούσα star λόγω φήμης, χρημάτων, δημοσιότητας και μιας ζωής παραμυθένιας, παρόμοιας με τις τηλενουβέλες της. Ίσως και η εμπορικότητα της μουσικής της να την έκανε θύμα σε ένα παιχνίδι όπου οι υπερβολικά επιτυχημένοι καλλιτέχνες κατακρίνονται για ο,τι κάνουν και δέχονται φθόνο από τους υποστηρικτές της αφάνειας, όσων δεν μπορούν να προβάλουν τη τέχνη του γιατί δεν ανήκουν στην ελίτ των διάσημων. Το να τολμήσει να ξεφύγει από τα στερεότυπα που έχουν σχηματιστεί και να επαναπροσδιορίσει την εικόνα της, επιβεβαιώνει ότι είναι μία ειλικρινής και προσγειωμένη γυναίκα που κάνει ο,τι κάνει με αγάπη, γιατί το απολαμβάνει, γιατί το ευχαριστιέται και θέλει να το μοιραστεί με τον κόσμο της, με τους ανθρώπους που την αγαπούν και που η ίδια αγαπάει, αδιαφορώντας για κάθε σχόλιο και αρνητική κριτική και θέτοντας σε κίνδυνο τη "βασιλική της υπόσταση" που τη θέλει να μη ξεφεύγει από το νόμο "φιλικό προς το ραδιόφωνο και το MTV». Ο *David Dorantes* από το *Houston Chronicle* σχολίασε σε μία κριτική με ανάμικτα σχόλια το εξής : «Το *Primera fila* στηρίζεται στην πολύ ακριβή παραγωγή και την καλή στρατηγική προώθησης. Αν και ιδιαίτερα προσεγμένη δουλειά, σε μουσικό επίπεδο δεν πρόκειται για πρωτότυπο υλικό. Ακολουθεί το κλασικό δρομάκι της latin pop χωρίς να ξεφεύγει από τα σίγουρα και ασφαλή μονοπάτια στα οποία περπατάει η τραγουδίστρια δεκαετίες τώρα, αναμασώντας την ίδια μουσική με κάποιες παραλλαγές. Αυτό που λείπει από το άλμπουμ και από την τραγουδίστρια είναι η αυθεντικότητα». Τέλος, ο *Álex Madrigal* από την *El Universal* είπε ότι η «Thalía έμεινε μακριά από τα "κενά" και ρηχά pop τραγούδια και εστίασε σε μια πιο φρέσκια και καλλιτεχνική πρόταση που να συμβαδίζει με τη φωνή της και τα συναισθήματά της. Στο δίσκο υπάρχει ποικιλία, οι ενορχηστρώσεις είναι άρτιες και η φωνή της καλύτερη από ποτέ».

Σχετικά με τις κριτικές που δέχτηκε η Ταλία δήλωσε το εξής : «η *glamour* εικόνα που είχα ενσωματώσει στην καριέρα μου και ο τρόπος που τα media πρόβαλαν τη ζωή μου, λειτούργησαν ως ικανοποιητική αφορμή για να κριθεί και να αμφισβητηθεί η καλλιτεχνική και ερμηνευτική μου υπόσταση. Δεν αισθάνομαι ούτε προσποιούμαι καθόλου το θύμα αυτής της κατάστασης γιατί σε πολλές περιπτώσεις δεν έκανα κάτι για να εμποδίσω τα όσα λέγονταν για μένα ενώ σε άλλες περιπτώσεις, εγώ η ίδια τροφοδοτούσα αυτά τα σχόλια. Όμως, ούτε μετανιωμένη αισθάνομαι για όσα έχω κάνει στη ζωή μου. Μάλιστα είμαι πολύ περήφανη και θεωρώ ότι όλοι οι άνθρωποι έχουμε το δικαιώμα να αλλάζουμε και να διαμορφώνουμε τον εαυτό μας όπως θέλουμε. Αρκεί να μη γεμίζουμε τη ζωή μας με αρνητισμό και προκαταλήψεις».

## Κατάλογος κομματιών

## Singles

Τα 3 πρώτα singles του δίσκου κατάφεραν να εισέλθουν στο Billboard chart των Ηνωμένων Πολιτειών, ενώ το πρώτο single "Equivocada" ήταν αυτό με την καλύτερη απόδοση (#2 - ΗΠΑ, #1 - Λατινική Αμερική, #1 - Μεξικό). Τα 2 πρώτα singles κατάφεραν να τοποθετηθούν και στο Top 100 της παγκόσμιας λίστας επιτυχιών. Οι θέσεις βασίζονται στα κριτήρια : airplay στο ραδιόφωνο, physical πωλήσεις και digital πωλήσεις.

*US (Billboard Chart Ηνωμένων Πολιτειών)

## Charts και επικυρωμένες πωλήσεις

### Εβδομαδιαία charts

### Ετήσια charts
*Αυτά τα charts αναφέρουν τις κατατάξεις με τους πιο εμπορικούς δίσκους σε ετήσιο επίπεδο.
 

### Ρεκόρ πωλήσεων
*Ο δίσκος είναι ο πιο εμπορικός δίσκος ζωντανής ηχογράφησης στο Μεξικό αλλά και ο δίσκος με τη μεγαλύτερη διάρκεια στο Top 100 chart του Μεξικού (περισσότερες από 165 εβδομάδες). Είναι επιπλέον το live album με τις μεγαλύτερες πωλήσεις την τελευταία δεκαετία στη Λατινική Αμερική, το ισπανόφωνο live album με τις περισσότερες επικυρώσεις πωλήσεων, ενώ αναγνωρίστηκε από το βιβλίο των ρεκόρ Γκίνες ως ο πρώτος δίσκος ζωντανής ηχογράφησης που έλαβε διαμαντένια επικύρωση πωλήσεων στην ιστορία της μουσικής.

## Βραβεία

**LO NUESTRO AWARDS 2010**
*Νεαρός θρύλος [Young artist legacy award]

**PJ AWARDS 2010**
*Τραγουδίστρια της χρονιάς - Thalia
*Ποπ άλμπουμ της χρονιάς - Primera Fila
*Τραγούδι της χρονιάς - Equivocada

**MONITOR LATINO AWARDS 2010**'
*Pop/Urban τραγούδι της χρονιάς - Equivocada
*Τραγουδίστρια της χρονιάς - Thalia
*Τραγουδίστρια της χρονιάς (ποπ) - Thalia
*Τραγούδι της χρονιάς (ποπ) - Equivocada

**PEOPLE AWARDS 2010**
*Άλμπουμ της χρονιάς - Primera fila
*Τραγουδίστρια της χρονιάς - Thalia

**PREMIOS O.L. 2010**
*Γυναίκα Τραγουδίστρια της χρονιάς - Thalia
*Σόλο καλλιτέχνης της χρονιάς - Thalia
*Τραγούδι της χρονιάς - Equivocada
*Καλλιτέχνης του κοινού - Thalia

**LATIN BILLBOARD MUSIC AWARDS 2011**
*Ποπ δίσκος της χρονιάς από γυναίκα τραγουδίστρια (ΥΠΟΨΗΦΙΟΤΗΤΑ)

**LATIN GRAMMY AWARDS 2011**
*Καλύτερο βίντεο μακράς διάρκειας σε μουσικό project (για το ντοκυμαντέρ από το dvd του Primera Fila)

## Αναφορές



Κατηγορία:Δισκογραφία της Ταλία
Κατηγορία:Άλμπουμ του 2009